**Анастасія Дадонава**

**РФ-21**

**Восеньскі Лісток**

Колькі разнастайных колераў мае восень: жоўты, чырвоны, зялёны, ружовы. А колькі адценняў, усіх і не пералічыш: бурштынава-залацісты, жоўта-зялёны, чырвона-цагляны. У гэтым цудоўным карагодзе восеньскіх агеньчыкаў мы шукаем маральнае задавальненне.
Мы глядзім уверх на галіны дрэў, мы шукаем сакрэт прыгажосці першакастрычніцкіх дзён на гладкай паверхні рознаколяровага лісця.
Мы бачым цуд і зусім не жадаем заўважаць агідную чорна-барвовую мокрую лістоту, якая забруджвае наш абутак. Топчам гэтую мярзоту, пазбаўляючы сябе ад апошніх рахункаў восені, не жадаючы ведаць, як цудоўнае жоўта-зялёнае лісце ператварылася ў гэты чорны гідкі бруд. Толькі вецер, які бачыць і чуе ўсё, ведае, як памірае яскравае лісце.

У самы звычайны восеньскі цёплы дзень, з самага звычайнага дваровага клёну адчапіўся зялёны лісцік. Але ж якое незвычайнве чыстае ззянне зыходзіла ад гэтага маленькага, але спрытнага восеньскага Лісточка. Сам ветрык не выстаяў ды ўзняў вышэй дрэў кляновы Лісток, каб закруціць яго ў гарэзлівым танцы прыроды. Усё навоколле здавалася Лісточку незвычайным і прывабным. Упершыню ён бачыў столькі разнастайных будынкаў: вялікі палац з чырвонай цагліны, бела-блакітная пабудова з вялікімі вокнамі, маленькія хаткі з трубамі, ахітунымі шэрым, як ранішні смог, дымам. Уздымаючы Лісцік то ўверх, то ўніз, вятрыска, як экскурсавод, паказваў яму ўсё больш неверагдных месцаў і асоб. Шматлікія позіркі суправаджалі гарэзлівы дзіцячы танец восеньскага лістка. У невялічкім дворыку, дзе жыла сям’я Лісціка, не было столькі людзей як на гэтым месцы. Звычайна, каля клёна павольна хадзілі кабеты ў стракатых сукенках ды іх лагодныя коткі. Гэта была першая ў жыцці Лісточка вандроўка. Малады Агеньчык бачыў шмат новых твараў і вачэй, чуў новыя словы і думкі. Чапляючыся за вопратку людзей, Лісцік адпачываў, назіраючы за наваколлем. Вось нейкая прыгажуння прымае чырвоныя ружы ад такога ж чырвонага, але ж ўжо ад сціпласці хлопчыка. У вачах гэтых дзвух чытаецца непадробленае шчасце. Гукі першага кахання адчуў Лісточак і горача яму зрабілася ад шчырасці гэтых пачуццяў. Нават сам ён не заўважыў, як пачырванеў яго некалі зялены бачок. Летучы далей, убачыў Лісцік у альтанцы каля помніку самотную жанчыну. Карыя вочы яе былі прыгожыя, як бурштын, заключаны ў абдымкі маленькіх маршчын.
Лісточак аніяк не мог зразумець, чаму так ззяюць вочы гэтай жанчыны, і толькі ўгледзеўшыся, ён зразумеў, што надае незвычайны бляск гэтым самотным вачам. Слязінкі адна за другой скатваліся па ружовых шчочках, прытка падаючы на стары фотаздымак з выявай юнака-салдата. Правы бок здымка апярэзвала чорная стужка; на левай жа старане было некалькі словаў: “Матуля, я ўжо хутка вярнуся дамоў. 1986”

Вялікі востры боль адчуў Лісточак, а на месцы нядаўнега ярка-чырвонага бачка, з’явілася чорна-барвовая пляма.
Хутка прыціснуўся Лісцік да твару жанчыны, сціраючы салёныя слёзы. Жанчына ўсміхнулася і ўзняла ў паветра лісток, дзе яго зноў і падхапіў вятрыска:

– Што з табою? – запытаўся вецер у Лістка.
– Анічога. Засмуткаваў крыху ды ўсё. – ціха адказаў Лісцік.
– А-а-а... – шматзначна правыў вецер. Ён вырашыў не казаць восеньскаму Агеньчыку, што на месцы салёных слёз жанчыны з’явіліся чорныя дзіркі.

Летучы па розным вуліцам вялікага горада Лісцік разглядваў ветрыны крам. Яго ўвагу прыцягнуў маленькі хлопчык, які толькі што атрымаў жаданы падарунак – блакітны ровар. Столькі радасці было ўвачах хлопца, які нават не вытрымаў і кінуўся з абдымкамі да бацькоў.
Назіраючы цёплую сямейную карціну, Лісцік, прычапіўшыся да шкла, успомінаючы сваё вялікае дрэва, свайго бацьку. Ад меланхалічных успамінаў апошнія зяленыя краі на маленькім целе восеньскага лістка зрабіліся жоўтымі.

Вечарэла, паветра станавілася халодным і вільготным, надыходзіла дажджавая хмара. У вокнах з’яўлялася жоўта-аранжавае святло, якое нагадвала маленькую лістоту на вялікім ствале шэрага горада.

Вятрыска аднёс стомлены Лісцік на падаконнік шматпавярховага дома.
Крыху адпачыўшы, восенькі Лісточак адчуў як маленькія кроплі дажджу, быццам коўдра, пакрываюць горад. Стомлены цяжкай дзённай вандроўкай Лісцік назіраў цераз акно за маладой жанчынай , якая нешта гатавала.
Хуткія рухі па кухне зачароўвалі і трымалі ў напружанні, бо было цікава:”Што ж далей возьме спадарыня для гатавання смачнай ежы?”
Дождж павялічваўся, а з ім і вецер, як здавалася Лісціку, пачынаў дзьмуць як ніколі дагэтуль.

Жанчына спынілася і паглядзела напужанымі вачыма ў дзвярны праём. Хуткім нецвярозым крокам у хату заваліўся здаровы мужчына з незразумелай бутэлькай у руцэ. Жанчына падыйшла бліжэй да гэтага “госця” і паспрабавала заключыцьяго ў абдымкі.

“Фух, – падумаў Лісточак, – спадар прыйшоў з працы. Хоць выгляд у яго жахлівы і суровы, але ж праца ўсё ж стамляе”, – вырашыў Лісцік; і нечакана для самога сябе дрыгнуўся ў бок.
Мужчына рэзка адшурхнуў жанчыну і ўзняў над ёй бутэльку, пачаўшы штосьці крычаць.

З-за моцнага дажджу і ветру не было чутна, што за размова ішла паміж людзьмі, але Лісцік дакладна разумеў, што жанчына знаходзіцца ў самым небяспечным становішчы. Сабраўшы апошнія сілы, знясілены за дзень, восенькі лісток пачаў штурхацца і біцца ў шкло, жадаючы дапамагчы жанчыне.

Бязлітасны кастрычніцкі вецер падбіваў Лісцік яшчэ больш да акенца, разрываючы восеньскі ліст на невялічкія кавалачкі. Бачачы вар’яцкія здзекі над жанчынай, Лісцік з усяго моцу апошні раз кінуўся на шкло сваім кволым абарваным чорна-барвовым целам.

Вялізарная маланка разкалола небасхіл.

Звар’яцелы бэйбус за вакном азірнуўся на святло, а напужаная жанчына гэтым часам хуценька ўцекла з кухні.

Халодны вецер, толькі што бязлітасны і злы, зціх ад здзіўлення і павагі да маленькага восеньскага лісточка. Ён нёс асцярожна цераз паветра змярцвелы восенькі агеньчык, які толькі што згас у ваганнях за жыццё людзей. Людзей, якія абавязкова будуць незадаволеныя брудным аборваным лісцем на дарозе, нават і не ведаючы, што пераўтварыла некалі яскравыя агеньчыкі ў бруд халоднай восені.

Толькі вецер, які бачыць і чуе ўсё, ведае, як памірае яскравае лісце…